[Video] Skoolseun rand meisie aan | Maroela Media
WAARSKUWING: Die video is gewelddadig van aard en mag sensitiewe lesers en kinders ontstel.
Die departement van basiese onderwys het Donderdag gesê hy het met "afgryse en skok" bewus geword van 'n gewelddadige video wat op sosiale media versprei word.
In die video kan 'n mens sien die voorval is op 'n skoolterrein afgeneem. "Dit het vermoedelik by 'n skool in KwaZulu-Natal plaasgevind en wys hoe 'n skoolseun 'n skoolmeisie gewelddadig aanrand," het Elijah Mhlanga, woordvoerder van die departement, gesê.
Mhlanga het gesê die departement veroordeel dié tipe geweld ten sterkste en sulke optrede sal nie binne die skoolomgewing geduld word nie.
Die departement is tans besig met 'n ondersoek om vas te stel by watter skool die voorval plaasgevind het.
"Die departement sal toesien dat die strengste optrede moontlik teen die leerder geneem word. Ons beskou geslagsgebaseerde geweld in 'n baie ernstige lig en verwag van die polisie om die oortreder dringend aan te keer en te vervolg."
Hy het gesê sodra die slagoffer opgespoor is, sal die departement sorg dat sy 'n mediese ondersoek ondergaan en verder bygestaan word.
"Ons waarsku leerders om hulle van sulke dade van geweld en wangedrag in die skoolomgewing te weerhou. Dié tipe optrede is 'n kriminele oortreding waarteen ernstig opgetree sal word."
Hulle moet nie net die een wat haar aangerand het vervolg nie maar ook die een wat die video geneem het EN die een wat net na die aanranding na haar kant toe stap. Hoekom het hulle niks gedoen om haar te help nie of is hulle deel van die sameswering.
Vandag se kinders is ongelooflik aggressief en die humeure loop baie hoog. Wat gaan aan is daar glad nie meer dissipline in huise meer nie en alles word reggeslaan.
Hy oefen seker vir die pos as adjunk minister
Dis nie vandag se kinders nie. Dis hoe hulle is!!
Omdat sekere minister nie daar en dan gearresteer is vir dieselfde tipe gedrag nie, leer kinders dat dit ok is. Hulle kon kinders beter leer as hulle die minister as n voorbeeld gebruik het. Begin asb die ondersoek eerste by julle.